|  |  |
| --- | --- |
|  | PRITARTA  Kauno rajono savivaldybės  administracijos direktoriaus  2023 m. balandžio 3 d. įsakymu Nr. ĮS- 1045  PRITARTA  Kauno r. Garliavos Adomo Mitkaus pagrindinės mokyklos tarybos  2023 m. vasario 1 d., prot. Nr. V7-1 |

**KAUNO R. GARLIAVOS ADOMO MITKAUS PAGRINDINĖS MOKYKLOS 2023–2025 M.**

**STRATEGINIS PLANAS**

**Garliava, 2023 m.**

**I SKYRIUS**

**APIE MOKYKLĄ**

Kauno r. Garliavos Adomo Mitkaus pagrindinė mokykla (toliau – mokykla) – iki 2014 m. Garliavos vidurinė mokykla – įsteigta 1953 m. 2013 m. mokyklai suteiktas buvusio Garliavos pradžios mokyklos vedėjo Adomo Mitkaus vardas. 2014 m. Kauno rajono savivaldybės tarybos sprendimu mokykla reorganizuota į pagrindinę mokyklą, prie jos prijungiant Mastaičių ir Pažėrų skyrius bei įsteigiant ikimokyklinio ugdymo programą. 2022 m. Kauno rajono savivaldybės tarybos sprendimu mokykla reorganizuota panaikinant Mastaičių ir Pažėrų skyrius ir ikimokyklinio ugdymo programą. Šiuo metu pagal 2022 m. patvirtintus mokyklos nuostatus mokykloje įgyvendinamos priešmokyklinio, pradinio, pagrindinio ir neformaliojo švietimo programos, mokymas vykdomas kasdienio ir/ar nuotolinio bei savarankiško ugdymo proceso būdais, mokantis grupinio ir pavienio mokymosi formomis.

Priėmimas į mokyklą vykdomas pagal Kauno rajono savivaldybės tarybos 2013-12-19 sprendimu Nr. TS-493 patvirtintą tvarkos aprašą. Šiuo metu mokykloje mokosi 749 priešmokyklinio ir bendrojo ugdymo mokiniai.

Mokykloje 5–10 klasėse mokoma anglų kalbos pagal pagilintą ugdymo programą, suformuotos po vieną 6-tą ir 5-tą klases su pagilintomis fizinio ugdymo programomis (futbolo, karate ir rankinio), 9–10 klasėse technologijos mokomos pagal 2 metų pirminio profesinio ugdymo programą Kauno informacinių technologijų mokykloje (toliau – KITM) ir Kauno taikomosios dailės mokykloje (toliau – KTDM).

Mokyklos strateginis planas parengtas vadovaujantis tęstinumo, viešumo ir demokratiškumo principais. Rengiant mokyklos 2023–2025 metų strateginį planą darbo grupė rėmėsi mokyklos išorės vertinimo ataskaita, mokyklos kasmetiniais veiklos kokybės įsivertinimų duomenimis, 2019–2021 m. strategijos, 2019, 2020, 2021, 2022 metų veiklos ataskaitų duomenimis bei mokyklos stiprybių, silpnybių, galimybių, grėsmių (toliau – SSGG) analize (priedas ).

**II SKYRIUS**

**MOKYKLOS VERTYBĖS, MISIJA, VIZIJA**

**VERTYBĖS:**

1. Pasitikėjimas.

2. Atvirumas.

3. Bendradarbiavimas.

4. Lyderystė.

5. Profesionalumas.

**MISIJA –** ugdyti kiekvienam asmeniui vertybines orientacijas, teikti mokiniams kokybišką priešmokyklinį ugdymą, pradinį ir pagrindinį išsilavinimą, tenkinti mokinių pažinimo, ugdymosi ir saviraiškos poreikius, teikti mokiniams reikiamą pagalbą, užtikrinti sveiką ir saugią ugdymosi aplinką, realizuoti mokinių potencialą.

**VIZIJA –** moderni, demokratiška, pagarba ir pasitikėjimu grindžianti savo veiklą pagrindinė mokykla, siekianti tvaraus karjeros ir bendrųjų kompetencijų ugdymo.

**FILOSOFIJA –** Kas yra išmokta, niekada nėra visiškai pamiršta (Seneka).

**SIEKIAMYBĖ –** mes siekiame, kad mūsų mokykloje

|  |  |
| --- | --- |
| mokytojai: | mokiniai: |
| * gebėtų motyvuoti * būtų kūrybingi * nuolat tobulėtų * mokytų mokytis * būtų mokinių draugais ir patarėjais | * noriai eitų į mokyklą * elgtųsi saugiai ir pagarbiai * būtų laisvi ir unikalūs * veiktų ir įgytų patirties * turėtų svajonių ir jų siektų |

**III SKYRIUS**

**VEIKLOS STRATEGIJA**

|  |  |  |
| --- | --- | --- |
| 1. Prioritetas. **Pasiekimų ir pažangos pagrįstumas.** | | |
| **Strateginis tikslas.** Užtikrinti sistemingą išmokimo stebėjimą kaip mokymosi motyvacijos ir kokybės sąlygą.  **Tikslo rezultatas**. Mokinio pažanga ir pasiekimai veiklos kokybės įsivertinimo metu įvertinami labai gerai ir gerai ne mažiau kaip 50 proc. visų pamokų (buvo 34,7 proc.). | | |
| Uždaviniai | Uždavinių rezultatai | Pasiekimo laikas |
| **1 uždavinys.** Sistemingai planuoti ugdymo turinio vertinimą siekiant praktinio vertinimo pritaikymo pamokose. | 1. Aiškūs mokinių pasiekimų vertinimo kriterijai viešinami kiekviename mokymo kabinete/klasėje.  2. Parengta nauja Mokinių asmeninės pažangos ir pasiekimų vertinimo tvarkos aprašo redakcija, kurioje bus atnaujintos kaupiamojo/sudėtinio pažymio, signalinio pažymio, pagalbos po neigiamo pusmečio įvertinimo, asmeninės mokinio pažangos sampratos ir taikymo tvarkos. | 2023 m.  2023 m. |
| **2 uždavinys.** Tikslingai naudoti mokyklos veiklos kokybės įsivertinimo duomenis planuojant ugdymo procesą. | 1.Sukurta mokyklos duomenų, svarbių įvertinant veiklos kokybę, sistema.  2. Planuojant ugdymo procesą planavimo subjektai remsis mokyklos veiklos kokybės įsivertinimu ir kitais įrodymais pagrįstais rodikliais. | 2023 m.  2024 m. |
| 2. Prioritetas. **Ugdymosi organizavimo įvairovė.** | | |
| **Strateginis tikslas.** Užtikrinti veiksmingą vadovavimą kiekvieno mokinio ugdymuisi siekiant aukštesnių rezultatų ir sudarant sąlygas kiekvieno mokinio mokymosi poreikių įvairovei.  **Tikslo rezultatas**. Vadovavimas mokymo procesui vertinamas gerai ir labai gerai ne mažiau kaip 60 proc. visų pamokų. | | |
| Uždaviniai | Uždavinių rezultatai | Pasiekimo laikas |
| **1 uždavinys.** Taikyti paveikius ir inovatyvius ugdymo metodus ugdant mokinių savarankiškumą, kūrybiškumą, atsakingumą, kritinį mąstymą. | 1.Visose pamokose keliami uždaviniai, orientuoti į aukštesnių mąstymo gebėjimų ugdymą.  2.Visi mokytojai išklausys mokymus apie atnaujintų Bendrųjų ugdymo programų pokyčius ir bus pasiruošę jų įgyvendinimui. | 2024 m.  2024 m. |
| **2 uždavinys**. Susitarti dėl didelį potencialą turinčių mokinių atpažinimo ir jų ugdymo metodų užtikrinant platesnį orientavimąsi į mokinių poreikius. | 1. Aukštesniuoju ir pagrindiniu lygiu pradinę ugdymo programą baigia 55–60 proc. (dabar 48 proc.), pirmąją pagrindinio ugdymo pakopą 30–35 proc. (dabar 24 proc.).  2. Mokyklos mokiniai dalyvauja visose rajono lygmenyje organizuojamose olimpiadose. | 2025 m  2024 m. |
| 3. Prioritetas. **Lyderystė mokymuisi.** | | |
| **Strateginis tikslas.** Pasiekti, kad pasidalytoji lyderystė taptų mokyklos kultūros dalimi.  **Tikslo rezultatas.** Visi bendruomenės nariai laikosi susitarimų. | | |
| Uždaviniai | Uždavinių rezultatai | Pasiekimo laikas |
| **1 uždavinys**. Stiprinti kolegialųjį stebėjimą ir kolegialųjį grįžtamąjį ryšį kaip pamokos kokybės tobulinimo sąlygą. | 1. Kiekvienas atestuotas mokytojas 1 kartą per metus veda ir stebi po 1 atvirąją pamoką.    2.Sukurtas atvirų mokytojų pamokų stebėjimo protokolas. | 2025 m.  2023 m. |
| **2 uždavinys.** Susitarti mokykloje dėl gero darbo kriterijų stiprinant asmeninę mokytojų atsakomybę ir meistriškumą. | 1. Mokykloje galioja 5 gero darbo taisyklės ir jų laikomasi.  2.Mokykla 1 kartą per metus organizuoja gerosios patirties sklaidos renginį rajono mokytojams. | 2024 m.  2025 m. |

**IV SKYRIUS**

**STRATEGINIO PLANO ĮGYVENDINIMAS IR ĮGYVENDINIMO**

**PRIEŽIŪRA**

Strateginis planas įgyvendinamas per 2023, 2024, 2025 m. veiklos planus. Juose numatomos priemonės strateginiams tikslams ir uždaviniams pasiekti. Baigiantis kalendoriniams metams analizuojamas veiklos plano įgyvendinimas, matuojami strateginių tikslų ir uždavinių rodikliai, rengiama metų veiklos ataskaita. Ataskaita pateikiama mokyklos bendruomenei ir Mokyklos tarybai svarstyti, teikti siūlymus ir vertinti.

Strateginio plano įgyvendinimo stebėseną vykdo strateginio plano stebėsenos grupė, kurią sudaro Mokyklos tarybos pirmininkas, 2 tėvų atstovai ir 2 pedagogai. Grupės sudėtis patvirtinama mokyklos direktoriaus įsakymu.

Priedas

**SSGG ANALIZĖ**

**STIPRYBĖS**

1. Mokykla yra gerai aprūpinta skaitmeninėmis mokymo priemonėmis, 100 proc. 1–4 klasių ir 85 proc. 5–10 klasių aprūpintos išmaniaisiais ekranais, visos klasės aprūpintos hibridinėmis mokymo priemonėmis, mokymui naudoja Office 365 TEAMS aplinką.

2. Mokykloje 3 metus įgyvendinama SEU programa, apimanti visus mokyklos mokinius ir mokytojus.

3. Mokykla sėkmingai vykdo pedagogų paieškos iš bendruomenės narių tarpo ir rėmimo politiką, per 3 metus 7 mokytojai baigė arba tęsia studijas pagal trišales sutartis.

4. Mokytojai nuotolinio mokymo metu reikšmingai patobulino skaitmeninio ugdymo gebėjimus ir praktinius taikymo įgūdžius.

5.72 proc. ugdytinių teigia, kad mokykloje juos moko įsivertinti savo žinias ir gebėjimus.

**SILPNYBĖS**

1. Mokykloje aukštas mokinių, besimokančių patenkinamai, skaičius: 36 proc. 1–4 klasėse, 79 proc. 5–10 klasėse (2021–2022 m. m. duomenimis).

2. 53 proc. mokinių nesutinka, kad kiekvienas mokytojas nuolat su jais kalbasi apie jų pasiekimus ir pažangą.

3. 38 proc. mokinių nemano, kad mokytojai stebi ir aptaria su ugdytiniais jų daromą pažangą, diagnozuoja jų mokymosi sunkumus laiku.

4. 32 proc. mokinių mano, kad mokytojai nestebi ir su ugdytiniais neaptaria jų mokymosi rezultatų.

5. 25 proc. mokytojų netaiko kaupiamojo vertinimo.

**GALIMYBĖS**

1. Per 2 metus išbandžius pirminio profesinio mokymo programą 9–10 klasėse su KITM ir KTDM atsirado galimybė užtikrinti proceso tęstinumą.

2. Sėkmingai įsteigtos dvi klasės su pagilintu fizinio ugdymo mokymu, renovuotas futbolo stadionas, pasirašyta bendradarbiavimo sutartis su Lietuvos sporto universitetu sudaro prielaidas sėkmingai tęsti sporto klasių su pagilintu fiziniu ugdymu formavimą ir kasmet pritraukti į 5 klases naujų mokinių.

3. Panaikinus Mastaičių ir Pažėrų skyrių priklausomybę, daugiau vadybinio laiko bus skiriama ugdymo proceso tobulinimui.

4. Pažangos tempas yra tinkamas mokinio galioms, nes 81 proc. mokinių mano, kad mokytojų skiriamos užduotys jiems įveikiamos.

5. 91 proc. mokytojų pastebi, kaip palaipsniui mokiniai siekia pažangos, o pažanga mokiniui teikia augimo džiaugsmą.

**GRĖSMĖS**

1.Panaikinus ikimokyklinio ugdymo programą gali sumažėti ugdytinių priešmokyklinio ugdymo programoje.

2. Atidarius Mastaičių mokyklą-daugiafunkcį centrą gali sumažėti pirmokų skaičius.

3. Per artimiausius 3 metus į pensiją išeis 10 mokytojų ir aštrės pedagoginių darbuotojų trūkumo problema.

4. Mokykloje kasmet vidutiniškai 8 mokiniams naujai nustatomi specialieji ugdymosi poreikiai, didėja ir pagalbos specialistų trūkumas, tuo pačiu laiku nesuteikiama specialioji pagalba mokiniams.

\_\_\_\_\_\_\_\_\_\_\_\_\_\_\_\_\_\_